***การประเมิน “ชุมชนคุณธรรม”***

**ชุมชนคุณธรรม**

หมายถึง ชุมชนที่อยู่รวมกันเป็นหมู่บ้านอย่างเป็นทางการตามพระราชบัญญัติ  
ลักษณะปกครองท้องที่ พุทธศักราช 2457 และแก้ไขเพิ่มเติม ฉบับที่ 12 หรือเป็นชุมชนที่อยู่รวมกันโดยธรรมชาติ หรือตามความสนใจเพื่อทำกิจกรรมร่วมกัน โดยมีระบบความสัมพันธ์ที่เป็นทางการหรือไม่เป็นทางการ มีหรือไม่มีการบังคับบัญชา และอาจมีวัฒนธรรมที่เหมือนหรือแตกต่างกัน   
คนในชุมชนมีส่วนร่วมแสดงเจตนารมณ์ และมุ่งมั่นที่จะดำเนินการส่งเสริมและพัฒนาคุณธรรม  
ในชุมชน ยึดมั่นและปฏิบัติตามหลักธรรมทางศาสนา โดยน้อมนำหลักปรัชญาของเศรษฐกิจพอเพียงและวิถีวัฒนธรรมไทยที่ดีงาม มาเป็นหลักในการดำรงชีวิต ตลอดจนมีส่วนร่วมรณรงค์ส่งเสริมคุณธรรมให้กับประชาชน ชุมชน หรือเครือข่ายอื่นๆ แบ่งตามพื้นที่ออกเป็น 2 ส่วน คือ

* + - ชุมชนที่ตั้งอยู่ในพื้นที่จังหวัดทุกจังหวัด
    - ชุมชนในกรุงเทพมหานคร

**ตัวชี้วัดและเกณฑ์การประเมินชุมชนคุณธรรม**

การประเมินชุมชนคุณธรรม เป็นกระบวนการสำคัญนำไปสู่การส่งเสริม พัฒนาและยกระดับชุมชนให้ดีขึ้น แบ่งเป็น 9 ตัวชี้วัด 3 ระดับ คือ

* + - ระดับที่ 1 ชุมชนส่งเสริมคุณธรรม

ดำเนินการข้อ ๑-๓ ทุกข้อ ไม่น้อยกว่าข้อละ 1 คะแนน

รวมแล้วไม่น้อยกว่า ๔ คะแนน

* + - ระดับที่ 2 ชุมชนคุณธรรม

ผ่านเกณฑ์ประเมินระดับที่ 1 และดำเนินการข้อ 4-๖ ทุกข้อ

ไม่น้อยกว่าข้อละ 1 คะแนน รวมแล้วไม่น้อยกว่า 4 คะแนน

และมีผลรวมคะแนนข้อ 1-6 ไม่น้อยกว่า 8 คะแนน

* + - ระดับที่ 3 ชุมชนคุณธรรมต้นแบบ

ผ่านเกณฑ์ประเมินระดับที่ 1 ระดับที่ 2 และดำเนินการข้อ 7-๙ ทุกข้อ

ไม่น้อยกว่าข้อละ 1 คะแนน รวมแล้วไม่น้อยกว่า 4 คะแนน

และมีผลรวมคะแนนข้อ 1-9 ไม่น้อยกว่า 12 คะแนน

โดยมีรายละเอียดดังนี้

***เกณฑ์การประเมินชุมชนคุณธรรม***

| **การประเมินชุมชนคุณธรรม** | **เกณฑ์การให้คะแนน** | | | **รวม** |
| --- | --- | --- | --- | --- |
| **๒** | **๑** | **0** |
| **ประเมินระดับที่ ๑ ชุมชนส่งเสริมคุณธรรม (ข้อ ๑-๓)** | |  |  |  |
| **การประเมินกระบวนการพัฒนาชุมชน** | |  |  |  |
| 1. ชุมชนมีผู้นำและคนในชุมชนเห็นพ้องร่วมกันประกาศเจตนารมณ์ที่จะพัฒนาชุมชนให้เป็นชุมชนคุณธรรม | จำนวนครัวเรือน ๘๐.๐๐% ขึ้นไป ที่ร่วมประกาศเจตนารมณ์โดยทำเป็นลายลักษณ์อักษร | จำนวนครัวเรือน ๕๐.๐๐-๗๙.๙๙%  ที่ร่วมประกาศเจตนารมณ์โดยทำเป็นลายลักษณ์อักษร | จำนวนครัวเรือน ที่ร่วมประกาศเจตนารมณ์  น้อยกว่า 50.00% |  |
| 1. ชุมชนร่วมกันกำหนดคุณธรรมเป้าหมาย และกำหนด “ปัญหาที่อยากแก้” และ “ความดีที่อยากทำ” | จำนวนครัวเรือน ตั้งแต่ ๘๐.๐๐% ขึ้นไป ที่ร่วมกำหนดคุณธรรมเป้าหมาย อย่างน้อย 3 เรื่อง | จำนวนครัวเรือน ๕๐.๐๐-๗๙.๙๙% ที่ร่วมกำหนดคุณธรรมเป้าหมาย  อย่างน้อย 2 เรื่อง | จำนวนครัวเรือน  ที่ร่วมกำหนดคุณธรรมเป้าหมาย  น้อยกว่า 50.00% |  |
| 1. ชุมชนร่วมกันจัดทำแผนส่งเสริมคุณธรรมของชุมชนเกี่ยวกับปัญหาที่อยากแก้ และความดีที่อยากทำ ซึ่งเป็นความต้องการของคนในชุมชนเพื่อประโยชน์สุข ของชุมชน (การระเบิดจากข้างใน) | จำนวนครัวเรือน ตั้งแต่ ๘๐.๐๐% ขึ้นไป มีส่วนร่วมประชุมประชาคม จัดทำแผนส่งเสริมคุณธรรม ของชุมชนโดยมีการมอบหมายผู้รับผิดชอบชัดเจน | จำนวนครัวเรือน ตั้งแต่ ๕๐.๐๐-๗๙.๙๙%  มีส่วนร่วมประชุมประชาคม จัดทำแผนส่งเสริมคุณธรรมของชุมชนโดยมีการมอบหมายผู้รับผิดชอบชัดเจน | จำนวนครัวเรือน  ที่ร่วมประชุมประชาคม จัดทำแผนส่งเสริมคุณธรรมของชุมชนน้อยกว่า 50.00% |  |
| **ประเมินระดับที่ ๒ ชุมชนคุณธรรม (ข้อ ๑-๖)**  **การประเมินกระบวนการและการดำเนินงานตามแผน** | | | | |
| 1. ความสำเร็จของชุมชนตามแผนส่งเสริมคุณธรรม โดยชุมชนมีการจัดกิจกรรมแก้ไขปัญหาของชุมชน และมีการส่งเสริม การทำความดีเทิดทูนสถาบันชาติ ศาสนา และพระมหากษัตริย์ และปฏิบัติตามคุณธรรม พอเพียง วินัย สุจริต จิตอาสาหรืออื่น ๆ ตามที่ระบุไว้ในแผนฯ จากการมีส่วนร่วมของคนในชุมชนและได้รับการสนับสนุนทรัพยากรและหรือเงินทุนจากหน่วยงานภาคประชารัฐในพื้นที่ | การดำเนินการตาม แผนส่งเสริมคุณธรรม  ที่กำหนดไว้ มีผลสำเร็จตั้งแต่ ๖๐.๐๐ % ขึ้นไป  และเป็นไปตามเป้าหมายของกิจกรรมที่กำหนดไว้ | การดำเนินการตาม แผนส่งเสริมคุณธรรม  ที่กำหนดไว้ มีผลสำเร็จตั้งแต่ 40.00-59.99 % และเป็นไปตามเป้าหมายของกิจกรรมที่กำหนดไว้ | การดำเนินการ ตามแผนส่งเสริมคุณธรรมที่กำหนดไว้ มีผลสำเร็จ น้อยกว่า 40.00% |  |
| 1. ชุมชนมีการติดตามประเมินผลสำเร็จ  เพื่อทบทวน ปรับปรุง แผนส่งเสริมคุณธรรมของชุมชนให้มีคุณภาพและบรรลุผล | - มีการประเมินและรายงานผลสำเร็จของแผน - มีการทบทวน ปรับปรุงแผนส่งเสริมคุณธรรมของชุมชนที่มีคุณภาพ | มีการประเมินและรายงานผลสำเร็จของแผน | ไม่มีการติดตามประเมินผล |  |
| 1. ชุมชนมีการประกาศยกย่องเชิดชูบุคคล ผู้ทำความดีและหรือบุคคลผู้มีคุณธรรมในชุมชนและหรือบุคคลอื่นที่ทำความดีให้กับชุมชน | มีการประกาศยกย่องเชิดชูบุคคลผู้ทำความดีและหรือบุคคลผู้มีคุณธรรมในชุมชนและหรือบุคคลอื่นที่ทำความดีให้กับชุมชน  อย่างน้อย 2 ครั้ง/ปี | มีการประกาศยกย่องเชิดชูบุคคลผู้ทำความดีและหรือบุคคลผู้มีคุณธรรมในชุมชนและหรือบุคคลอื่นที่ทำความดีให้กับชุมชน  อย่างน้อย 1 ครั้ง/ปี | ไม่มีการประกาศ  ยกย่องเชิดชูบุคคลผู้ทำความดี |  |

| **การประเมินชุมชนคุณธรรม** | **เกณฑ์การให้คะแนน** | | | **รวม** |
| --- | --- | --- | --- | --- |
| **๒** | **๑** | **0** |
| **ประเมินระดับที่ ๓ ชุมชนคุณธรรมต้นแบบ (ข้อ ๑-๙)**  **การประเมินกระบวนการ การดำเนินงานตามแผนและพฤติกรรมที่เปลี่ยนแปลง** | | | |  |
| 1. ความสำเร็จของชุมชนบรรลุผลตามแผนส่งเสริมคุณธรรมโดยชุมชนมีการจัดกิจกรรมแก้ไขปัญหาของชุมชนทำให้ปัญหาของชุมชนได้รับการแก้ไข และมีการส่งเสริมการทำความดีเทิดทูนสถาบันชาติ ศาสนา และพระมหากษัตริย์ และปฏิบัติตามคุณธรรม พอเพียง วินัย สุจริต จิตอาสาหรืออื่น ๆ ตามที่ระบุไว้ในแผนฯ จากการมีส่วนร่วมของคนในชุมชนและได้รับการสนับสนุนทรัพยากร และหรือเงินทุนจากหน่วยงานภาคประชารัฐในพื้นที่ ทำให้คนในชุมชนมีพฤติกรรมที่เปลี่ยนแปลงไปในทางที่ดีขึ้น เช่น ไม่มีการทะเลาะวิวาท ไม่ลักขโมย ไม่เล่นการพนัน ไม่ยุ่งเกี่ยวกับ สิ่งเสพติด มีการเก็บออมเงิน มีรายได้เพิ่ม ฯลฯ ทำให้คนในชุมชนมีความสุข | - การดำเนินการตามแผนส่งเสริมคุณธรรมที่กำหนดไว้ มีผลสำเร็จตั้งแต่ 8๐.๐๐ % ขึ้นไป และเป็นไปตามเป้าหมายของกิจกรรม ที่กำหนดไว้  - มีการประเมินความพึงพอใจ ของคนในชุมชน และมีผลการประเมินความ พึงพอใจไม่น้อยกว่า 8๐.๐๐ % ขึ้นไป | - การดำเนินการตามแผนส่งเสริมคุณธรรมที่กำหนดไว้ มีผลสำเร็จ 70.00-79.99% และเป็นไปตามเป้าหมายของกิจกรรมที่กำหนดไว้  - มีการประเมินความพึงพอใจ ของคนในชุมชน และมีผลการประเมินความ พึงพอใจ 70.00-79.99% | การดำเนินการตามแผนส่งเสริมคุณธรรม ที่กำหนดไว้ มีผลสำเร็จ น้อยกว่า 70.00% |  |
| 1. ชุมชนมีการกำหนดกิจกรรมส่งเสริมคุณธรรม ใน ๓ มิติ คือ การนำหลักธรรมทางศาสนา  หลักปรัชญาของเศรษฐกิจพอเพียง และวิถีวัฒนธรรมที่ดีงาม มาแก้ปัญหาของชุมชน และบ่มเพาะคุณธรรมความดีที่อยากทำ | มีการจัดกิจกรรมครบทั้ง ๓ มิติ | มีการจัดกิจกรรม จำนวน ๒ มิติ | มีการจัดกิจกรรม น้อยกว่า ๒ มิติ |  |
| 1. ชุมชนมีองค์ความรู้จากการเป็นชุมชนคุณธรรมต้นแบบ สามารถเป็นแหล่งแลกเปลี่ยนเรียนรู้ถ่ายทอดให้กับชุมชนอื่นๆ เข้าศึกษาดูงานได้ | ชุมชนมีองค์ความรู้จากการเป็นชุมชนคุณธรรมต้นแบบ ที่สามารถให้หน่วยงาน/ชุมชนอื่นๆ เข้ามาศึกษาดูงาน หรือไปเผยแพร่ผลงานให้กับหน่วยงาน/ชุมชนอื่นๆ  ไม่น้อยกว่า ๕ ครั้งต่อปี | ชุมชนมีองค์ความรู้จากการเป็นชุมชนคุณธรรมต้นแบบ ที่สามารถให้หน่วยงาน/ชุมชนอื่นๆ เข้ามาศึกษาดูงาน หรือไปเผยแพร่ผลงานให้กับหน่วยงาน/ชุมชนอื่นๆ ๓ ครั้งต่อปี | ชุมชนไม่ได้ให้หน่วยงาน/ชุมชนอื่นๆ เข้ามาศึกษาดูงาน หรือไปเผยแพร่ผลงานให้กับหน่วยงาน/ชุมชนอื่นๆ |  |